open-index/open-wikipedia-markdown huggingface dataset:
John Skartveit

**John Skartveit** (født 1969) vokste opp på Finnøy i Ryfylke og er utdannet entomolog og pedagog. Han har særlig arbeidet med insekter i gruppene tovinger og biller. 

John Skartveit tok hovedfag i 1993 ved Universitetet i Bergen, på norske hårmygg (Bibionidae) med hovedvekt på hvordan disse små myggene tilpasser seg livet i norske høyfjell. Han står også som autor for en av de norske artene, nordlig kammygg (*Dilophus borealis* Skartveit, 1993) som ble beskrevet i 1993. Den finnes på fjellet over tregrensen i Sør-Norge men lavere ned (lavlandet) i Nord-Norge, den er også funnet i Sverige.

John Skartveit har arbeidet som forsker ved Universitetet i Bergen, tilknyttet skogforskingsprosjektet *Miljøregistering i skog* som utviklet et skogforvaltingsverkøy for å finne indikatorer på biologisk mangfold i norske skoger. Senere i *brunsnigleprosjektet* med fokus på brunskogsneglen (*Arion vulgaris*), en importert art som på kort til har spredt seg til store deler av Norge. 

Han har også studert effekten på leddyr, av beitetrykk i et grasdominert heiområde i Stirlingshire, Skottland. Studiet har fokuserte særlig på edderkopper, nebbmunner (teger, sikader) og stankelbein.

## Bibliografi
John Skartveit har skrevet flere artikler i vitenskapelige tidsskrift. Han har ansvar for Bibionidae i nettressursen Fauna Europaea.
;Egne verk / publikasjoner / artikler 
* 1993 – *The Norwegian Bibionidae (Diptera): distribution, flight periods, swarming and reproductive behaviour.* Cand. Scient (M.Sc.). thesis, 114  sider, Zoologisk institutt, Universitetet i Bergen (hovedfag)
* 1995. *Distribution and flightperiods of *Bibio* Geoffroy, 1762 species (Diptera, Bibionidae) in Norway.* Fauna Norv. B 42 (2),  side 83. pdf
* 1996. *Distribution and flightperiods of Norwegian *Dilophus* Meigen, 1803 (Diptera, Bibionidae), with key to species.* Fauna Norv. B 43 (1), side 35. pdf
* 2004. *Nordiske hårmygg (Bibionidae). Larver og imagines.* Norske Insekttabeller nr. 17, utgitt av Norsk Entomologisk Forening pdf

; Som hovedforfatter / medforfatter  
* Hagan, D. V., Hassold, E., Kynde, B., Szadziewski, R., Thunes, K. H., Skartveit, J. & Grogan, W. L. 2000. *Biting midges (Diptera: Ceratopogonidae) from forest habitats in Norway.* – Polskie Pismo Entomologiczne 69: 465-476
* Thunes, K. H., Skartveit, J. & Gjerde, I. 2003. *The canopy arthropod fauna of old and mature pine (Pinus sylvestris).* – Ecography 26: 490-502
* Skartveit, J., Pommeresche, R., Langhelle, G., Byrkjedal, I. & Solhøy, T. 2005. *Distribution of Sorex minutus and Sorex araneus (Mammalia: Insectivora) within a forest area in Western Norway.* – Fauna norwegia 25: 55-62

## Eksterne lenker

* Norske Insekttabeller nr 17 – Hårmygg (PDF)
* Bibionidae - Fauna Europaea
Hans Andersen (1932)

**Hans Andersen** (født 1932) er en norsk tidligere  lokalpolitiker for Høyre. Andersen var ordfører i Hole kommune i  en periode, 1986&ndash;1991. Han var varaordfører 1984-1985. Han er utdannet ingeniør.

## Referanser
May-Britt Nordli

**May-Britt Nordli** (født 18. september 1954) er seniorrådgiver i Skagerak Consulting.   

I perioden 2012 til 2019 var hun rådmann i Jevnaker kommune. 

Nordli var ordfører i Hole kommune fra 1992 til 1995 og var varaordfører i perioden 1999&ndash;2003. 

Hun har også vært direktør for samfunnsutvikling i KS (tidligere Kommunenes Sentralforbund) og personalsjef i Statens Kartverk.

## Referanser
Trehørningen (Oslo)

**Trehørningen** er et vann i den østlige delen av Nordmarka i Oslo.

Vannet ligger vest for Hakadals verk, og hadde opprinnelig avløp via Askeren og Langvann til Hakadalselva/Nittelva som del av Nittelvvassdraget. På begynnelsen av 1900-tallet ble det gjennomført en stor omlegging og regulering av Nordmarksvassdraget for å sikre vanntilførsel til den raskt voksende byen. Trehørningens naturlige avløp ble stengt, og vannet ledet i tunnel til Sølvvika i Helgeren. Vannspeilet lå opprinnelig på 356 moh, men ble hevet 4 meter til 360 moh, og fikk da et areal på 580,8 dekar.

Vannet er lett tilgjengelig via skogsbilvei fra Hakadals verk, og det er både skiløyper og blåmerkede stier i området. Det skal være godt fiske i vannet.

## Se også
* Liste over innsjøer i Oslo

## Referanser




## Eksterne lenker
* Dybdekart, Oslo vann-og kloakkvesen, publisert av NVE
Alvdal Idrettslag

**Alvdal Idrettslag** (stiftet i 1902) er et idrettslag fra Alvdal i Innlandet. Idrettslaget driver fotball, langrenn, håndball, orientering og volleyball.

## Fotball
Fotballaget til Alvdal rykket i 2010 opp fra 4. divisjon og har fra 2011 spilt i spissede versjonen av 3. divisjon.

### Tabellen (2020)

## Eksterne lenker
*
Nyhammaren

**Nyhammaren** (også skrevet **Nyhammar** og **Nyhamar**) er ei bygd i Gulen kommune i Sogn og Fjordane. Den ligger nordøst på Hisarøyna, på vestsida av Nyhammarsundet, og rundt 5 kilometer i luftlinje nordvest for kommunesenteret Eivindvik.

Hiserøyna har ikke fastlandsforbindelse, men hurtigbåtruta Dingja–Sollibotn har Nyhammar som anløpsted. Hisarøy har fergeforbindelse med fastlandet via kabelferge.

## Referanser
Cuba under Sommer-OL 2000

**Cuba under Sommer-OL 2000**. 229 sportsutøvere, 147 menn og 82 kvinner fra Cuba deltok i tjuefire sporter under Sommer-OL 2000 i Sydney. De kom på niendeplass med elleve gull-, elleve sølv- og sju bronsemedaljer. Bokseren Félix Savón var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Dear Mrs. Applebee

**«Dear Mrs. Applebee»** er en amerikansk sang, skrevet av Billy Meshell og P. L. Barr. Den mest kjente versjonen er med David Garrick, som i Storbritannia ble utgitt på singlen Piccadilly 7N&nbsp;35335. Akkompagnementet var dirigert av Alan Tew. Produsent var John Schroeder.

## Innhold
Sangens jeg-person henvender seg til kjæresten Michelles mor, Mrs. Applebee. Hun har hørt at han er slem (*bad*) og ber henne om å endre oppfatningen av ham, fordi han har forandret seg.

## Norsk versjon
Tuss har skrevet en norsk tekst. På norsk bærer den tittelen «Kjære fru Johannessen».

## Innspilling
*Jan Rohde. Utgitt på singlen Decca F.44471 i 1966.

## Listeplasseringer

## Referanser
Provinsen Hessen-Nassau

**Provinsen Hessen-Nassau** (tysk: *Provinz Hessen-Nassau*) var en provins i Kongedømmet Preussen fra 1868 til 1918, og deretter i Fristaten Preussen fram til 1946. Provinsen ble etablert som en følge av den østerriksk-prøyssiske krig ved å slå sammen det tidligere uavhengige Hessen-Kassel, som skulle utgjøre hoveddelen av Hessen-Nassau, hertugdømmet Nassau og den frie riksstaden Frankfurt am Main, samt områder Preussen hadde tatt fra kongedømmet Bayern og storhertugdømmet Hessen, som ble innlemmet som en enklave. En provins i storhertugdømmet Hessen (Hessen-Darmstadt), ble innlemmet som en enklave. Hessen-Nassau omfattet også deler av dagens delstater Rheinland-Pfalz, Niedersachsen og Thüringen, og de distriktene Gersfeld og Orb fra kongeriket Bayern. Provinsen eksisterte til slutten av juni 1944. De største byene var Frankfurt am Main, provinshovedstaden Kassel og Wiesbaden.

1. april 1929 ble fristaden Waldeck lagt til provinsen. I 1935 oppløste det nasjonalsosialistiske styret *[[de facto]]* alle de tyske provinsene, og sentraliserte styringen gjennom ulike gau.

I 1935 avskaffet den nazistiske regjeringen *[[de facto]]* alle tyske stater, og provinsene hadde liten betydning. Likevel, med virkning fra 1. juli 1944, ble Hesse-Nassau formelt delt i de kortlivede provinsene Kurhessen (hovedstad i Kassel) og Nassau (hovedstad i Wiesbaden). I 1945, etter slutten av andre verdenskrig, ble disse to provinsene slått sammen på nytt og kombinert med det meste av den nærliggende folkestaten Hessen for å danne Groß-Hessen (Stor-Hessen), som ble den moderne delstaten Hessen i 1946, skjønt deler av Nassau ble også flyttet inn i Rheinland-Pfalz.

Hessen-Nassaus flagg var identisk med Nederlands flagg, og bakgrunnen for dette var at det nederlandske kongehuset gjennom Huset Oranien-Nassau stammer fra hertugdømmet Nassau.

## Befolkningsutvikling

## Forvaltning
Hesse-Nassau ble delt inn i 2 regjeringsområder: Kassel, med 24 distrikter (blant dem bydistriktene Kassel og Hanau) og Wiesbaden, med 18 distrikter (blant dem bydistriktene Wiesbaden og Frankfurt am Mainz). De høyeste domstolene var de to *Oberlandesgerichte* i Kassel og Frankfurt am Main med 8 *[[Landgericht]]e*. Hessen-Nassau sendte 14 medlemmer til den tyske riksdagen.

## Referanser


## Litteratur
* Müller, Karl (1966): *Preußischer Adler und Hessischer Löwe – Hundert Jahre Wiesbadener Regierung 1866–1966*. Wiesbaden.
Sør-Afrika under Sommer-OL 2000

**Sør-Afrika under Sommer-OL 2000**. 127 sportsutøvere, åttini menn og trettiåtte kvinner fra Sør-Afrika deltok i sytten sporter under Sommer-OL 2000 i Sydney. Sør-Afrika kom på 55.-plass med to sølv og tre bronsemedaljer. Friidrettsutøveren Hezekiél Sepeng var landets flaggbærer under åpningsseremonien.

## Medaljer

## Medaljevinnerne

## Referanser
Liv Midttun

**Liv Midttun** (født 4. januar 1931, død 6. juli 1998) var en norsk formingslærer og instruktør i folkevisedans. Midttun kom fra Eivindvik i Gulen kommune i Sogn og Fjordane.

Midttun arbeidet som formingslærer på skoler i Åsane, i Bergen, på Nordmøre, i Hallingdal og i Buskerud.
Fra 1956 til 1964 var Midttun leikleder i Noregs Ungdomslag. Hun la ned svært mye arbeid i å utforme bøkene om *Norske Folkedansar*.

## Referanser


## Eksterne lenker
* Sogn og Fjordane fylkesleksikon om Liv Midttun.
HMS «Royal Charles» (1655)

**HMS «Royal Charles»** var et engelsk førsteklasse 80-kanoners linjeskip. Fartøyet ble opprinnelig kalt Naseby og ble bygget av Peter Pett ved Woolwich dockyard i 1655 for marinen i Det engelske samveldet. Skipets navn var til ære for Oliver Cromwells avgjørende seier i 1645 over rojalistene under den engelske borgerkrigen.

Fartøyet ble bestilt i 1654 som en av fire andreklasse linjeskip, som skulle utrustes med 60 kanoner. Under byggingen ble planene endret slik at hun fikk et fullt sett med kanoner på øvre dekk og dermed ble omklasset til et førsteklasse linjeskip.

I tiden før gjeninnføringen av monarkiet var hun ankret i The Downs ved Deal i Kent, hvor baugsprydet med Oliver Cromwell ble fjernet før hun seilte til De forente Nederlandene for å hente Karl II av England tilbake. Ved ankomst til Scheveningen ble hun omdøpt til HMS «Royal Charles» og tok Karl og hans følge (inkludert Samuel Pepys) ombord og satte dem i land ved Dover.

Med sitt nye navn sluttet hun seg til Royal Navy som formelt ble etablert i 1660. Med sine 1249 tonn var «Royal Charles» større enn «Sovereign of the Seas», det første tre dekks linjeskipet, bygget av Phineas Pett, Peter Petts far. Til forskjell fra «Sovereign of the Seas» lange tjenestetid kom «Royal Charles» til å ha bare 12 års tjenestetid.

Fartøyet deltok i andre anglo-nederlandske krig og kjempet i 1665 i slaget ved Lowestoft under kommando av James Stuart, hertugen av York, mens fartøyssjef var William Penn. I slaget ødela hun sannsynligvis det nederlandske flaggskipet «Eendragt». I 1666 deltok hun i ytterligere to engasjement; firedagersslaget og seieren over admiral Michiel de Ruyter i  slaget ved North Foreland utenfor kysten av Kent.

I 1667 ble Englands synkende moral ytterligere svekket ved raidet på Medway, hvor en nederlandsk styrke invaderte munningene av elvene Thames og Medway og tok «Royal Charles». Fartøyet ble tatt til Hellevoetsluis i De forente Nederlandene, men ble ikke satt inn i landets marine da dypgående ble ansett som for stort for bruk langs den nederlandske kysten. Hun ble auksjonert bort som skrap i 1673. Metallbeslaget akter, med Englands våpenskjold er nå på utstilling i Rijksmuseum i Amsterdam.

## Eksterne lenker
*
Idrettslaget Skade

**Idrettslaget Skade** (**IL Skade**) er et idrettslag fra tettstedet Lunde i Nome kommune. Laget har grupper innenfor alpin, fotball, håndball, langrenn, orientering og sykling. Det ble stiftet i 1887 etter en idé av Olav O. Helgetveit. I 2017 var Skade 130 år og det største idrettslaget i Nome, som består av rundt 730 medlemmer fordelt på de forskjellige idrettene. 

## Fotball
Skades fotballag holdt til i 4. divisjon, men var i 2011 klar for 3. divisjon. Hovedanlegget deres og klubbhuset ligger på Kåsa i Idrettsvegen i Lunde, men det er også fotballbane ved Lundehallen.

## Eksterne lenker
*Offisielt nettsted
Sør-Afrika under Sommer-OL 2004

**Sør-Afrika under Sommer-OL 2004**. 106 sportsutøvere, sekstiseks menn og førti kvinner fra Sør-Afrika deltok i tjue sporter under Sommer-OL 2004 i Athen. Sør-Afrika kom på 43.-plass med en gull-, tre sølv og to bronsemedaljer. Friidrettsutøveren Mbulaeni Mulaudzi var landets flaggbærer under åpningsseremonien.

## Medaljer

## Medaljevinnerne

## Referanser
Suona

**Suona** (forenklet kinesisk: 唢呐, tradisjonell kinesisk: 嗩吶; hanyu pinyin: *suǒ nà*), eller **laba** (喇叭; *lǎbā*), eller **haidi** (海笛; *hǎidí*) er et kinesisk blåseinstrument med røtter i Sentral-Asia eller Persia (zurna). Det spilles med doble rørblad, har en konisk borring og har et klokkstykke av messing. Suona, som trolig kom til Kina allerede på 300-tallet. Det forekommer ofte i nordkinesisk forklore, ikke minst i provinsen Shandong. Det dukker opp på et maleri fra Silkeveien fra 400-tallet, men nevnes først i skriftlige kilder fra Mingdynastiet, er et svært gjennmtrengende instrument som egner seg godt for spill utendørs. Det er fremfor alt vanlig i blåseorkestre i Nord-Kina og benyttes gjerne ved for eksempel tradisjonelle kinesiske høytider, bryllup og begravelser.

## Cuba
Suona ble spredt med kinesisk arbeidskraft til Cuba mot slutten av kolonitiden og kom til å slå rot på øya under navnet trompeta china. På Cuba spilles instumentet på et vis som nærmest hermer en trompet.

## Litteratur
*Wang, Min: *The Musical and Cultural Meanings of Shandong Guchuiyue from the People's Republic of China*, Kent State University, Diss. 2001
Døpefonten i Gulen kirke

**Døpefonten i Gulen kirke** står i Gulen kirke i Eivindvik i Gulen kommune. Den kan være fra omkring år 1000 og er i stein. Den står i den tredje kirken på stedet. I middelalderen ble den trolig brukt til vievann av folk som kom til steinkorset for å be. Et lignende steinkar sto tidligere ved steinkorset i Korssund i Fjaler.

## Beskrivelse
Døpefonten er laget av kleberstein og formet som en stor firkantet terning på omtrent 60&nbsp;cm med et hull øverst i midten til dåpsvannet. Den er tilsynelatende laget av samme steinsort som to steinkors på stedet, Olavskorset og Krossteigen-korset. Den ene står utenfor kirkegårdsmuren og den andre på en tilstøtende skråning, der en hypotese sier at Gulatinget ble avholdt tidlig i middelalderen. Døpefonten sto tidligere ved siden av steinkorset ved kirkegårdsporten. Døpefonten kan være fra omkring år 1000. Den er utstyrt med et dåpsfat av sølv fra 1879 i sølv med innskriften: «Jeg døber dig i navnet Faderens og Sønnens og Den Helligånds.» Dåpsmuggen er fra 1963.

## Sagn, syn og antagelser om historikk
Sagnet sier at når bøndene skulle døpes, så ble fatet spent ut av hendene på prestene av folket. Dette ville ikke kongen ha noe av så han fikk laget et dåpskar av stein. det er uvisst om det var Olav Trygvason eller Olav Haraldsson.

Olav Trygveson kristna på Gulating i år 997. Helt fram til 1200- talet vart hele kroppen duppet ned i karet, under kristninga. 

Absalon Taranger noterte i 1893 ned fortellinger antakelig etter Bertel Geitnæs. Denne forteller at en prest muligens Dressing skal ha flyttet Døpefonten ned til Borggarden. Men Niels Griis Alstrup Dahl flyttet den opp igjen til korset og skal ha sagt at det var der den hørte hjemme og at den måtte bevares som et gammelt minne.

Det blir fortalt at da døpefonten sto nede ved sjøen så skal prestene ha brukt den til å vaske fisk.

Fridtjov Birkeli skriver i sin bok «Norske steinkors i tidlig middelalder» at døpefonten skal ha blitt funnet i trappen til eldhuset på prestegården.

Anna Elisabeth Westerlund skal i 1983 i et syn ha sett at døpefonten sto inne i den første kirken som ble reist i Eivindvik. Det skal ha vært en liten enkel kirke med jordgulv.

Ifølge Elling Bjordø og Karl Gåta skal døpefonten ha blitt satt inn i den nåværende kirken i 1905. Det skal ha vært en vikarprest med navn Gundersen som fikk døpefonten satt inn i kirken. Trolig sto den ute fra rundt år 1600 til 1905.

## Referanser


## Litteratur
* Aaraas, Margrethe Henden, Dupedal, Torkjell. Vengen, Sigurd og Førsund, Finn Borgen; *På kyrkjeferd i Sogn og Fjordane*, bind 2 Sogn, Førde 2000 ISBN 82-91722-14-5
* Midtun, Magnor, «Døypefonten i Gulen Kyrkje» i *Glimt frå Gulen* 1994 side 65-66
* *Nordsjøløypa*, Informasjonsark fra Turistinformasjonen i Gulen kommune

## Eksterne lenker
* Vestafjells.no: Midtun, Magnor; «Festskrift i anledning Gulen kyrkje 125 -års jubileum i 1988» 
* NRKs Fylkesleksikon: «Gulen kyrkje»
* Gulen kirke, Kunsthistorie.com
* Margrethe Henden Aaraas, og Sigurd Vengen: «Gulen kyrkje» på nettstaden til Fylkesarkivet i Sogn og Fjordane arkivert hos Wayback Machine
Kysthakeedderkopp

**Kysthakeedderkopp** (*Trichoncus hackmani*) er en av edderkoppene i gruppen mattevevere og dvergedderkopper (Linyphiidae). 

## Utseende
Kysthakeedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Rødlistevurdering
Kysthakeedderkopp *Trichoncus hackmani* har tidligere blitt feilbestemt til *T. vasconicus* eller *T. affinis*. Både *T. affinis* og *T. vasconicus* (feilidentifiserte eldre og nyere funn) går ut av den norske sjekklista. 

Arten er blitt funnet i Østfold, Vestfold, Oppland, Telemark og Aust-Agder. Den er termofil og er blitt funnet på åpne, solrike habitater og kan være lokalt tallrik. Kysthakeedderkopp vurderes som livskraftig LC.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Trichoncus'' (tysk)

## Eksterne lenker
* 
* Dvergedderkopper – edderkopper.net  (norsk)
Bjarne Dåe

**Bjarne Dåe** (født 1931) er en norsk lærer og lokalpolitiker (Ap). Dåe er oppvokst i Masfjorden kommune i Hordaland og bosatt i Brekke i Gulen kommune i Sogn og Fjordane. 

Bjarne Dåe tok lærereksamen i 1956 og underviste på flere skoler rundt om i Hordaland før han ble lærer på Brekke skule i Gulen i 1963 hvor han også var rektor. Fra 1982 til 1996 var Dåe som skolesjef i Gulen kommune. Han var også medlem av kommunestyret og formannskapet for Arbeiderpartiet i åtte år. I tiden 1985–1993 var han leder av distriktsprogramrådet i NRK Sogn og Fjordane.

I 2011 ble Dåe tildelt Gulatingsprisen for hans store og mangfoldige arbeid gjennom nærmere 50 år i Brekke og Gulen.

## Referanser


## Eksterne lenker
* Bjarne Dåe: ''Dei fyrste frå Gulen til Amerika'' - vestafjells.no
* Innlegg av Bjarne Dåe på Skoleplassen.no
H.C. Andersens litteraturpris

**H.C. Andersens litteraturpris** er en dansk litteraturpris, etablert i 2010. Prisen deles ut i Odense, og er etablert av den private *H. C. Andersen Litteraturpriskomité*. Prisen består av 500.000 kr. og en bronseskulptur av den stygge andungen, utført av billedhuggeren Stine Ring Hansen.

Prisen er et samarbeid mellom Odense Kommune, H.C. Andersen Litteraturpriskomité, Gyldendal og private sponsorer.
:''«Formålet med prisen er at hylde H.C. Andersens indflydelse på forfattere i hele verden ved at udvælge prismodtagere, hvis forfatterskab kan knyttes til H. C. Andersens navn og livsværk f. eks. gennem genremæssige ligheder eller fortællekunstneriske kvaliteter.»

Prisen ble etablert i 2010, men i noen oversikter over prisen nevnes en ærespris i 2007 til Paulo Coelho under hans besøk til Odense, som den første utdelingen av prisen.

## Prismottagere
* 2010 – J.K. Rowling
* 2012 – Isabel Allende
* 2014 – Salman Rushdie
* 2016 – Haruki Murakami
* 2018 – A. S. Byatt
* 2020 – Karl Ove Knausgård

## Referanser

## Eksterne lenker
*
Satyricon

**Satyricon** kan vise til:

* ''Satyricon'' (roman) – en roman tilskrevet den senantikke satirikeren Petronius
* ''Satyricon'' (film) – en film av Federico Fellini basert på Petronius' bok
* Satyricon (band) – et norsk black metal-band
* Satyricon (opera) – en opera av Bruno Maderna
Saga Fotballklubb

**Saga Fotballklubb** (stiftet 3. januar 1991) er en fotballklubb fra Førde i Vestland. På seniornivå spilte laget både i 2011-sesongen i 3. divisjon, avd 8 og 2012-sesongen i 3. divisjon, avd 8. Saga FK rykket i 2010 opp fra 4. divisjon. Klubben måtte etter 2012-sesongen for aller første gang i Saga si historie oppleve et nedrykk siden starten i 1991. I grunn skulle Saga i 2013-sesongen ha spelt i 4. divisjon, men p.g.a. spillermangel måtte Saga i mars 2013 dessverre trekke laget sitt fra 4. divisjon fotball for herrer (Sogn og Fjordane).

## Saga FK

Saga sitt seniorlag for herrer endte i 2011 som nr. 12 i 3. divisjon for herrer avd. 8, og beholdt plassen i divisjonen siden Saga vart den beste 12'ar av de 10 norske avdelingene i 3.divisjon. I 2012 endte de også som nr. 12 i 3. divisjon for herrer avd. 8. Denne gang måtte Saga ta den tunge turen ned i 4.divisjon, og med dette nedrykket var Saga sitt aller første nedrykk et faktum etter starten i 1991.

## Tabellen 2012

## Flest obligatoriske kamper for Saga FK

## Eksterne lenker
*
Tove Kurtzweil

**Tove Kurtzweil** (født 10. september 1938 i Nykøbing Falster, død 2. august 2018) var en dansk fotograf. 

Kurtzweil vokste opp i Vordingborg. Hun fikk fortografisk og teknisk opplæring av sin tidligere ektefelle som var fagfotograf, men var ellers selvlært. I 1966 startet hun TEGN FOTO. I 2003 ble hun medlem av Kunstnersammenslutningen Kammeraterne. I 2008 ble hun innstilt til livsvarig ytelse fra Statens Kunstfond.

## Samlinger
* Bibliotheque National, Paris
* Det Kongelige Bibliotek, København
* Musee de la photographie, Charleroi
* Museet for Fotokunst, Odense

## Litteratur
* KURTZWEIL, TOVE. – Retrospektivt. Redigeret af Lars Schwander. Lundtofte Publishing, 1988. ISBN 87-89279-03-4

## Referanser


## Eksterne lenker
*
Quezontjenestekorset

**Quezontjenestekorset** (tagalog: *Krus ng Serbisyo ni Quezon*, engelsk: *Quezon Service Cross* også kalt *Congressional Quezon Service Cross*) er en filippinsk orden innstiftet av 21. oktober 1946 av den første filippinske kongress. Den er oppkalt etter president Manuel L. Quezón. Ordenen er den fremste i Filippinenes ordensvesen og tildeles filippinske statsborgere for fremragende innsats for land og folk. Quezontjenestekorset tildeles av Filippinenes president med tilslutning av Kongressen.

## Tildeling
Quezontjenestekorset tildeles for eksepsjonelt fortjenstfull innsats for Filippinene av en art sammenlignbar med den president Quezon nedla. Ordenen er kun tildelt seks personer:
* Carlos P. Romulo i 1951
* Emilio Aguinaldo i 1956
* Ramon F. Magsaysay posthumt i 1957 
* Benigno S. Aquino posthumt i 2004
* Jesse Robredo posthumt i 2012
* Miriam Defensor Santiago posthumt i 2018
Tildeling av Quezontjenestekorset lå nede i årene fra 1973 til 1986, da Kongressen var suspendert under president Ferdinand Marcos' styre.

## Kilder
*History of the Quezon Service Cross, 18. august 2012 *Official Gazette*
*Congress of the Philippines, Joint Resolution No. 4. Joint Resolution to Create The Quezon Service Cross for Exemplary Service to the Nation in Memory of the Late President Manuel L. Quezon, 21. oktober 1946, *Official Gazette*
*Executive Order No. 236: Establishing The Honors Code of The Philippines to Create an Order of Precedence of Honors Conferred and for other Purposes , 19. september 2003, *Official Gazette*
Mansour Koushan

**Mansour Koushan** (1948–2014) var en iransk forfatter og teaterregissør. I Iran var han en sentral forfatter, dramatiker og filmregissør. Han var med og danne en uavhengig iransk forfatterforening, og stod etter det i sterk opposisjon til regimet i Iran. I 1998 ble Mansour Koushan invitert til Oslo av Norsk Forum for Ytringsfrihet for å holde et foredrag. Under hans opphold i Norge ble to av hans beste venner drept i Teheran, og han fikk beskjed om at hans navn befant seg på politiets dødslister. Han måtte derfor bli værende i Oslo frem til 2000, da ble han invitert til Stavanger som gjesteforfatter.

I Stavanger var han blant annet kunstlærer ved Teater Sølvberget fra 2001, der har han blant annet satt opp stykkene *G.U.D*, *Siste sjanse*, *Yerma*, *intet nytt* og *Nora + Nora*. Mansour Koushan ble 14. november 2010 tildelt årets Ossietzkypris.

## Publikasjoner i utvalg
* 2001 *Mørk måne*, roman  
* 2002 *Satans elskerinne*, roman  
* 2003 *Kvinne ikke kvinne, mann ikke mann,* skuespill  
* 2004 *Det vinduet mot verden*, poesi  
* 2005 *Stiller Gesang im Exil*, novelle  
* 2006 *Ibsens labyrinter*, teori/kritikk

## Priser
* 2010 Ossietzkyprisen

## Kilder
* www.stavanger-kulturhus.no om Mansour Koushan
Kochi

**Kochi** kan ha flere betydninger:

* Kōchi, et prefektur i Japan.
** Kōchi, hovedstaden i prefekturet Kōchi.
* Kochi (India)
Romsås Idrettslag

**Romsås Idrettslag** (etablert 1972) er et idrettslag fra bydelen Grorud i Oslo. Idrettslaget har tilbud innen fotball, håndball, innebandy, orientering, aerobic og turn. Klubben disponerer anleggene Bjøråsen kunstgress og Romsåshallen.

## Kjente spillere
* Rocky Lekaj
* Joshua King
* Mike Kjølø
* Jan Derek Sørensen
* Mounir Hamoud

## Eksterne lenker
*
Torbjørnskjær fyr

**Torbjørnskjær fyr** ligger på en liten holme utenfor Hvaler i Oslofjorden. Sammen med Svenner fyr og Færder fyr markerer Torbjørnskjær fyr innseilingen til Oslofjorden og er samtidig et grensefyr mot Sverige. Fyrstasjonen kom i drift i 1872 og ble avfolket og automatisert i 1990.

Fyret består av en fyrbygning med et tårn i gavlen. Fyrbygningen har arkitektonisk verdi med godt steinhuggerarbeid. I tillegg finnes en assistentbolig, maskinhus, uthus, brønn og hage, i tillegg til naust og to landinger. Det er vanskelig å komme i land på øya, så i dag blir det ofte brukt helikoptertransport for vedlikehold av fyret.

Det er både sel og sjøfugl i området. Fyrstasjonen ligger i Ytre Hvaler nasjonalpark som ble opprettet i 2009..

## Referanser


## Se også
*Norske fyr

## Eksterne lenker
*
Dovregubbedderkopp

**Dovregubbedderkopp** (*Zornella cultrigera*) er en av edderkoppene i gruppen mattevevere og dvergedderkopper (Linyphiidae). 

## Utseende
Dovregubbedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Dovregubbedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Eksterne lenker
* 
* Dvergedderkopper – edderkopper.net  (norsk)
PFEM

**PFEM** er en radiokanal som ble lansert 20. oktober 2009 og eies av SBS. Kanalen er reklamefri spiller musikk innenfor sjangrene house og dance. PFEM sender kun via Internett. I tillegg kan man laste ned applikasjoner til iPhone, Nokia og Android.

## Referanser


## Eksterne lenker

* Offisielle hjemmesider
En loffervise fra gamle dager

«***En loffervise fra gamle dager***» er et skillingstrykk av ukjent opprinnelse. Presentert i «Magasinet for alle» i 1956 av Alf Prøysen. Hører siste verset med til visa?

## Teksten

**1.**Det er nu en forferdelig tid som man nu lever i,
i lommen har jeg ingenting og ikke nattlosji.
På marken og i grøftene er sengen ei betalt,
men ligge der i sådant vær, nei nu blir det for galt.

**2.**Min hatt som før har været sort den har nu blevet grå,
og buksa har jeg spella bort og skjorta likeså.
Min frakk nu ganske utslitt er den slår nu pjalt mot pjalt,
snart har jeg ingen kleder mer nei nu blir det for galt.

**3.**En kjæreste jeg hadde før hun gjemte meg iblant,
når halsen den ble altfor tørr og akkevitten svandt,
hun var så øm, hun var så nett jeg ofret henne alt,
nu løper hun med en kadett, nei nu blir det for galt.

**4.**Jeg tror jeg livet av meg tar med drukning gikk det godt,
men dertil ikke mot jeg har thi vannet er så vått.
Jeg tror jeg går og henger meg hvis ikke ned jeg falt,
men hvor skal jeg ta repet fra nei nu blir det for galt.

**5.**Men søndag er vi fri da kommer jenter fin og blid,
og hver av oss tar si da liker vi oss vi.
Tra lalalalala, og siden går vi stolt og kry
med jenta vår så vlå i Værnesskogens ly.


## Kilder
*De gamle visene 3 med Alf Prøysen, Forlaget For Alle, 1974
The Beat (radiokanal)

**The Beat** er en radiokanal som ble lansert 4. januar 2010. The Beat spiller musikk innenfor sjangrene hiphop og R&B. Kanalen sender på Romerike (FM 105,0 og 105,6), tidligere også i Oslo og Trondheim, men ble erstattet med 21st Ventures Radio Metro. Den 20. oktober 2014 utvidet The Beat sitt nedslagsfelt med nye FM-frekvenser i Drammen, Gjøvik og Lillehammer. 

The Beat sendes også på DAB i Oslo (Kanal 13B), Innlandet (13C) og i Agder. I tillegg kan The Beats egen applikasjon lastes ned til iPhone. The Beat har side på Facebook med omtale av musikk, konserter, konkurranser og annet. The Beat sender sang og artistinfo på alle sine plattformer; FM, DAB og nett. 

Fra oktober 2010 går sendingene uten programleder i studio. Ifølge kanalen ble dette gjort fordi målgruppen ønsket mer musikk og mindre prat. For å erstatte programlederne sendes i dag en outro etter hver låt. Det vil si at etter hver låt er det en stemme som opplyser hvilken artist og låt som nettopp er spilt. 
Tidligere programledere i The Beat var Espen Hoff, Ronny Bergersen og Trond Frost. 

## Referanser


## Eksterne lenker

* Offisielle hjemmesider
Huang Tzu

**Huang Tzu** (kinesisk: 黃自, pinyin: *Huáng Zì*, Wade-Giles: *Huang Tzu*, født 23. mars 1904 i Chuansha i Shanghai i Kina, død 9. mai 1938 i Shanghai) var en ledende kinesisk komponist. 

Han begynte på Tsinghua College i Beijing i 1916 og kom der i berøring med vestlig musikk. Etter eksamen der i 1924 forsatte han med psykologistudier ved i Oberlin College i USA og deretter musikkteori og komposisjon ved Yale i 1928. Der komponerte han overtyren *In Memoriam*, som var det første større orkesterverk av en kinesisk komponist. I 1929 vendte Huang tilbake til Kina og underviste ved Shanghaiuniversitetet, Shanghais musikkollegium og andre steder. I 1935 opprettet Huang Shanghaiorkesteret, det første helkinesiske orkester, og underviste en rekke senere kjente musikere, som He Luding, Zhu Ying, Jiang Dingxian, Lin Sheng, Lin Shengxi og Liu Xuean.

Huangs best kjente verker er *Filosofisk sang* (天倫歌), *Plommeblomstring i snøen* (踏雪尋梅), *Blomst i tåken* (花非花), *Lotussang* (採蓮謠) og *Benshi* (本事). Han komponerte også Republikken Kinas *[[Nasjonalflagghymne]]*.

Han døde av tyfus i 1938

## Referanser
Gult kuleskjell

**Gult kuleskjell** er en art av muslinger som lever i ferskvann.

## Eksterne lenker
* 
*  ''Corbicula javanicus'' (Gule kuleskjell) - akvaforum.no
*  Gule Kuleskjell (''Corbicula javanicus'') 1-2 cm - akvariereker.no
*  ''Corbicula javanica'' - zipcodezoo.com
*  ''Corbicula javanica'' - discoverlife.org
Kalvsjøen (Oslo)

**Kalvsjøen** ligger 387 moh i den østlige delen av Nordmarka, Oslo, nord for Tømte og de såkalte Maridalsalpene. Vannet har avløp nordover gjennom Store- og Lille Gørja til Helgeren. Det er ikke noe stort vann, men det er dypt, 52 meter på det dypeste. Det skal være godt ørretfiske i vannet.

## Se også
* Liste over innsjøer i Oslo

## Referanser




## Eksterne lenker
* Skiforeningen, Markadatabasen om Kalvsjøen 
* Dybdekart, NVE og NIVA
Corbicula

se teksten

***Corbicula*** er en slekt med muslinger som finnes i fersk- og brakkvann over store deler av verden. I Norge finnes arten gult kuleskjell.

Alle artene i slekten er i utgangspunktet tvekjønnede, men det finnes bestander av flere arter der der det bare finnes hanner, som lever driver seksuell parasittisme på de andre *Corbicula*-artene. Dette gjør at artsgrensene kan være ganske uklare, og slekten utgjør et artskompleks.

## Arter

* Corbicula
** Asiatisk ferskvannsmusling (*Corbicula fluminea*) (O. F. Müller,1774)
** *[[Corbicula africana]]* (Krauss, 1848) 
** *[[Corbicula australis]]* 
** *[[Corbicula fluminalis]]* (O. F. Müller, 1774) 
** *[[Corbicula fluviatilis]]* 
** *[[Corbicula japonica]]* Prime, 1864 http://www.fao.org/fi/website/FIRetrieveAction.do?dom=species&fid=3555
** *[[Corbicula largillierti]]* (Philippi, 1844) 
** *[[Corbicula leana]]* (Prime, 1864) 
** *[[Corbicula linduensis]]* Bollinger, 1914 
** *[[Corbicula loehensis]]* Kruimel, 1913 
** *[[Corbicula madagascariensis]]* Smith, 1882 
** *[[Corbicula matannensis]]* Sarasin & Sarasin, 1898 
** *[[Corbicula moltkiana]]* Prime, 1878 
** *[[Corbicula possoensis]]* Sarasin & Sarasin, 1898 
** *[[Corbicula sandai]]* Reinchardt, 1878
** Gult kuleskjell (*Corbicula javanica*), Mousson, 1847 eller 1849

## Referanser


## Eksterne lenker
*
Futuro e Libertà per l’Italia

**Futuro e Libertà per l'Italia**, *Framtid og frihet for Italia* (FLI), er en partigruppe i begge kamrene i det italienske parlamentet. Partiet ble dannet den 30. juli 2010 av 34 medlemmer av deputertkammeret etter at blant andre Gianfranco Fini valgte å forlate Il Popolo della Libertà. Sistnevnte parti hadde blitt dannet etter at Finis gamle parti, Alleanza Nazionale, valgte å slå seg sammen med Forza Italia, Silvio Berlusconis tidligere partidannelse. 

De 34 medlemmene av deputertkammeret ble snart fulgt av 10 senatorer. 

## Referanser


## Eksterne lenker
* 
*
Båndlinsang

* *P. l. linsang*
* *P. l. gracilis*
* *P. l. fredericae*
* *P. l. interlinus*
 

**Båndlinsang** (*Prionodon linsang*) er en av to kjente linsangarter. Dette er relativt små rovpattedyr som tilhører snikekattfamilien. Det er beskrevet fire underarter, men disse trenger revidering. Arten er nattaktiv.

## Beskrivelse og atferd
Båndlinsangen blir omkring 74 cm lang, inkludert halen. Pelsen er blekgul med fem mørke bånd. På nakken har den brede striper, og på halene er det flere mørke ringer. Haletippen er sort. I likhet med kattene har den sylskarpe klør som kan trekkes inn.

Båndlinsangen er nattaktiv og altetende. Den jakter gjerne øgler, fugler, småpattedyr og insekter.

## Utbredelse og habitat
Båndlinsangen er utbredt i Thailand, Indonesia og det vestre Malaysia, samt på øyene Sumatra, Borneo, og Java. Den trives i tropisk regnskog, der arten tilbringer mesteparten av tidene i trærne.

## Referanser

## Eksterne lenker
*
Homlungen fyr

**Homlungen fyr** er et fyr på en holme utenfor Skjærhalden i Hvaler kommune i Østfold.

Fyret består av en fyrbygning i tre med et taktårn. Fyrbygningen ble bygget i 1867 og ombygd i 1915. Etter den tid er den ytre fasaden lite forandret. Fyret har en 4. ordens linseapparat fra 1878 fra Frankrike og deler av det opprinnelige snortrekket er fremdeles intakt. Fyret er åpent for overnatting som del av kystleden

File:Homlungen lighthouse, 1921. (8422807499).jpg|Holmungen fyr 1921
Fil:Homlungen-fyr-Hvaler-w.jpg|Homlungen fyr er i dag del av Kystleden, i alt rundt 90 overnattingstilbud i norsk skjærgård.

## Se også
*Norske fyr

## Eksterne lenker
* 
* 
* 
*
Malankarakirken

**Malankarakirke** kan betegne flere tomaskristne trossamfunn i den indiske delstaten Kerala som fører regionen Malankaras navn i sin offisielle betegnelse:
* Den Malankara-Mar Thoma-syriske kirke
* Den malankarisk-ortodoks-syriske kirke
* Den syrisk-ortodokse kirke av Malankara
* Den syro-malankariske katolske kirke
Gjerdåker holdeplass

**Gjerdåker holdeplass** ligger mellom Voss og Ygre langs Bergensbanen i Raundalen. Stasjonen blir betjent av lokaltog på strekningen Bergen – Voss – Mjølfjell – Myrdal. Holdeplassen har leskur.

## Litteratur
* 
* 

## Eksterne lenker
Struten fyr

**Struten fyrstasjon** ligger på en liten holme i Oslofjorden sør for Hankø i Fredrikstad kommune i Østfold. Rett vest for fyret på andre siden av fjorden ligger Nøtterøy og Tjøme.

Fyret bestod av en fyrbygning med lite lykterom på toppen av huset og ble bygget i 1907. Da fyret ble automatisert i 1985 ble fyrlykta plassert på en søyle sørvest for huset.

Sjømannsforeninger i Fredrikstad og Sarpsborg søkte om å få sette ut et fyr på Struten i 1886, men fikk avslag. I stedet ble det i 1901 satt ut en orgelbøye like nord for Struten. I 1904 forliste barken «Sir John Lawrence» ved Struten og mannskapet på 13 omkom. Det ble da reist nytt krav om fyr på holmen og denne gangen fikk de godkjennelse. Fyret bestod av en fyrbygning med et lite lykterom på toppen av huset og ble bygget i 1907. Da fyret ble automatisert i 1985 ble fyrlykta plassert på en søyle sørvest for huset.

Under den andre verdenskrigen bygde tyskerne tre kanonstillinger rundt fyrhuset, men disse ble aldri tatt i bruk.

I dag er fyret en del av kystleden i Oslofjorden, med muligheter for overnatting.

## Se også
*Norske fyr

## Eksterne lenker
Oslofjordens Friluftsråd - Struten
* 
*  
* Strutens historie
Filippinenes æreslegion

**Filippinenes æreslegion** (tagalog: *Lehiyong Pandangal ng Pilipinas*, engelsk: *Philippine Legion of Honor*) er en filippinsk orden innstiftet av Den filippinske hæren 3. juli 1947 til belønning av fortjenstfull militær innsats. Ordenen kan tildeles filippinere og utenlandske statsborgere. Filippinenes æreslegion rangerer som den fjerde fremste utmerkelse i Filippinenes ordensvesen, etter Quezontjenestekorset, Lakandula-ordenen og Sikatuna-ordenen, men før Gabriela Silang-ordenen, Nasjonale kunstneres orden, Nasjonale vitenskapsmenns orden og Nasjonale samfunnsforskeres orden. Ordenen tildeles av forsvarsministeren.

## Inndeling
Filippinenes æreslegion var først inndelt i fire trinn, men dette ble i 2003 endret slik at ordenen er inndelt i seks grader:

*Sjefskommandør (*Punong Komandante*) 
*Storkommandør (*Maringal na Komandante*)
*Storoffiser (*Maringal na Pinuno*)
*Kommandør(*Komandante*)
*Offiser (*Pinuno*)
*Legionær (*Lehiyonaryo*)

## Insignier
Ordenstegnet for Filippinenes æreslegion har form av en stjerne med åtte stråler, som i Filippinenes flagg, i gull med rød emalje på strålene. Solen er lagt over en grønnemaljert laurbærkrans. Midtmedaljongen er i gull og bærer en åttekantet figur med buede sider der det er plassert en heraldisk sjøløve med sverd. Figuren er i gull. Reversen bærer innskriften FOR «MERITORIOUS SERVICE REPUBLIC OF THE PHILIPPINES». Ordenstegnet er opphengt i båndet i et element utformet som en grønnemaljert krans. 

Ordensstjernen er en større utgave av ordenstegnet.

Ordensbåndet er rødt med hvitkantet blå midtstripe.

## Tildeling

Tildeling av Filippinenes æreslegion finner sted på årsdagen for Filippinenes uavhengighet.

For sivile tildeles Filippinenes æreslegion etter et reglement der en persons stilling og status er avgjørende for hvilken grad vedkommende mottar.

## Kilder
* «Philippines» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1463–1464
* «Philippines» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 341
Periskophodeedderkopp

**Periskophodeedderkopp** (*Walckenaeria acuminata*) er en av edderkoppene i gruppen mattevevere og dvergedderkopper (Linyphiidae). 

## Utseende
Periskophodeedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Walckenaeria'' (tysk)

## Eksterne lenker
* 
* Dvergedderkopper – edderkopper.net  (norsk)
Forbundsforsamlingen (Tyskland)

**Forbundsforsamlingen** (tysk: Bundesversammlung) er et forfatningsorgan i Forbundsrepublikken Tyskland, hvis eneste oppgave er å velge Tysklands president. Den består av medlemmene av Forbundsdagen og et tilsvarende antall medlemmer valgt av, men ikke nødvendigvis fra, de tyske delstatenes parlamenter, og den ledes av forbundsdagspresidenten. Forbundsforsamlingen er dermed den største parlamentariske forsamling i Tyskland.

Forbundsforsamlingen møttes første gang 12. september 1949 i Bonn og valgte da  Theodor Heuss. Da Forbundsforsamlingen 5. mars 1969 avholdt møte i Vest-Berlin i stedet for i Bonn protesterte DDR og Sovjetunionen. Bonn ble i Vest-Tyskland ansett som provisorisk hovedstad. Deretter ble valgmøtene ikke avholdt i Berlin før 1994, det første etter gjenforeningen.


Fil:Berlin reichstag CP.jpg|Forbundsforsamlingen har siden 1994 holdt sine møter i Riksdagsbygningen i Berlin
Fil:Bundesarchiv B 145 Bild-F001946-0009, Berlin, Bundesversammlung wählt Bundespräsident.jpg|Forbundsforsamlingens møte i Berlin i 1954 ved valget av Theodor Heuss til president


## Se også
*Tysklands politiske system

## Referanser
Urdland stasjon

**Urdland stasjon** er en stasjon på Bergensbanen i Voss. Stasjonen ble åpnet i 1908, ett år før Bergensbanen ble fullført.

Stasjonen blir betjent av lokaltog på strekningen Bergen – Voss – Mjølfjell – Myrdal. Stasjonen har venterom, sykkelstativ og parkeringsplass for 8 biler.

## Galleri


File:Urdland stasjon med plattform.jpg|Stasjonsbygningen på Urdland
File:Urdland, plattform og bygninger.jpg|Urdland, stasjonsområdet oktober 2024
File:Venterommet.jpg|Venterommet, oktober 2024


## Litteratur
* 
* 
* 

## Eksterne lenker
Skiple holdeplass

**Skiple [[holdeplass]]** ligger mellom stasjonene Voss og Reimegrend på Bergensbanen i Raundalen. Holdeplassen blir betjent av lokaltog på strekningen Bergen – Voss – Mjølfjell – Myrdal. Holdeplassen har et leskur bygd som venterom.

## Litteratur
* 
* 

## Eksterne lenker
Elsa Thulin

**Elsa Harriet Thulin** (født 19. januar 1887, død 29. mars 1960 i Stockholm) var en svensk forfatter og oversetter. Thulin debuterte som oversetter i tjueårsalderen og virket langt inn på 1950-tallet. Thulin oversatte fra fransk til svensk, blant annet Albert Camus og André Gide. 

Hun oversatte også Trygve Gulbranssens *[[Bjørndaltrilogien|Bjørndaltrilogi]]* til svensk språkdrakt.  I 1960 ble det innstiftet en oversetterpris i Elsa Thulins navn – Elsa Thulins översättarpris. Hun ble selv den første prisvinneren.

## Referanser


## Eksterne lenker
* Svensk oversetterleksikon
Ørneberget holdeplass

**Ørneberget holdeplass** ligger mellom stasjonene Mjølfjell og Myrdal på Bergensbanen i Voss kommune. Nærmeste holdeplass mot øst er Vieren og mot vest Ljosanbotn. Holdeplassen blir betjent av lokaltog på strekningen Bergen – Voss – Mjølfjell – Myrdal. Holdeplassen ligger ca 300 meter fra Mjølfjell Ungdomsherberge og Katteli, hytten til Bergen Katedralskole, og har bare en, lang, men lav og enkel plattform med grusdekke. Adkomstveien til holdeplassen er en meget bratt sti opp fra/ned til Mjølfjell ungdomsherberge. Bagasjeheisen mellom holdeplassen og ungdomsherberget ble tatt ut av bruk på 1980-tallet.

## Litteratur
* 
* 

## Eksterne lenker
Vieren holdeplass

**Vieren holdeplass** ligger mellom Mjølfjell og Myrdal langs Bergensbanen i Ulvik. Holdeplassen blir betjent av lokaltog på strekningen Bergen – Voss – Mjølfjell – Myrdal. 

Holdeplassen har sannsynligvis Bergensbanens korteste plattform.

Vieren blokkpost ligger like ved holdeplassen.

## Litteratur
* 
* 

## Eksterne lenker
Beta. Scandinavian Journal of Business Research

***Beta. Scandinavian Journal of Business Research*** er et bedriftsøkonomisk forskningstidskskrift, som utgis av Universitetsforlaget. Tidsskriftet dekker temaene strategisk ledelse, organisasjon og ledelse, markedsføring, bedriftsøkonomi, offentlig administrasjon, regnskap, finans, personalledelse, bærekraftige forretningsmodeller, produktutvikling og innovasjon, og forretningsetikk.

I 2005 skiftet det navn fra *Beta. Tidsskrift for bedriftsøkonomi* til sitt nåværende engelske navn, og fra 2006 har det kun kommet ut i elektronisk utgave. Beta retter seg mot forskere og lærere innenfor bedriftsøkonomi og samfunnsøkonomi, universitets- og høyskolestudenter og økonomer i næringsliv og offentlig forvaltning. Ole Gjølberg, professor ved Norges miljø- og biovitenskapelige universitet, var tidsskriftets første hovedredaktør (1987–1995). Professor Odd Nordhaug ved Norges Handelshøyskole var hovedredaktør fra 1996 til han døde i 2013. I dag er , professor ved Norges Handelshøyskole, redaktør i tidsskriftet.

Tidsskriftet er en vitenskapelig publiseringskanal på nivå 1 i norsk vitenskapsindeks, og utgis med to hefter årlig. Artikler blir vurdert av minst to fagfeller.

Tidsskriftet er tilgjengelig på Universitetsforlagets elektroniske database for tidsskrifter, idunn.no. 

## Referanser


## Eksterne lenker
*
Røys (i robåt)

**Røyset** – en del steder også kalt *reiset* (jfr. reisverk i hus) – består i en robåt av kjøl, lotter (ent. lot) og stevner.  I noen robåter er det også stykker mellom kjølen og lottene, *stemnene*.  Delene i røyset – og også delene av bordene i de fleste robåttyper – er skjøtt sammen med skar – også kalt *skaringer* eller *skråskar*.

Røyset er det første båtbyggeren lager, og spenner det godt fast i en langsgående stokk, eller flere korte kubber, *bakkestokkene* eller *barkestokkene*, på tvers, under kjølen, og ved hjelp av stenger til taket.

Robåter på Agder og Østlandet, og flere av de nyere spissbåttypene rundt om i landet, har ikke lotter; her står stevnen rett på kjølen, og er gjerne festet ved at de delene som skal skjøtes sammen, er kuttet på tvers av lengderetningen, den ene eller begge mer eller mindre skrått, og skjøten gjerne forsterket innvendig med et kne.
Den evangeliske St. Thomas-kirke av India

**Den evangeliske St. Thomas-kirke av India** (eller *St. Thomas’ evangeliske kirke i India*) er en protestantisk kirke som hører til de tomaskristne trossamfunnene i den indiske delstaten Kerala. Den fører altså sine røtter tilbake til apostelen Tomas’ misjonering ved Malabarkysten. Kirkens leder er biskopen med sete i Tiruvalla.

## Historie
:*Se artiklene* tomaskristne *og* Mar Thoma-kirken *for historien før 1961.*
Den evangeliske St. Thomas-kirke av India utskilte seg i 1961 fra den anglikanske Mar Thoma-kirken. Denne hadde i sin tur blitt dannet på 1800-tallet som en reformert utbrytergruppe fra den syrisk-ortodokse kirke av Malankara. Fra midten av 1900-tallet dannet det seg en gruppe i Mar&nbsp;Thoma-kirken som mente at reformasjonen ikke hadde gått langt nok. Siden det ikke ble funnet noen løsning på konflikten, valgte de reformatoriske kreftene å forlate Mar&nbsp;Thoma-kirken i 1961 for å danne en egen, protestantisk kirke.

## Se også
* Tomaskristne
* Mar Thoma-kirken

## Referanser


## Eksterne lenker
*
Østens katolikos

**Østens [[katolikos]]** er en tittel som i oldtiden ble brukt om biskopen av Selevkia-Ktesifon og som i dag brukes i litt ulike varianter av flere kirkelige overhoder:

## Se også
* [Patriark av [Antiokia og hele] Østen](https://no.wikipedia.org/wiki/patriarken_av_Antiokia)